ddrg/super_eurlex huggingface dataset:
KOMMISSIONENS FORORDNING (EF) Nr. 1495/97 af 29. juli 1997 om særforanstaltninger, der fraviger forordning (EØF) nr. 3719/88 for oksekød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 2222/96 (2), særlig artikel 13, stk. 12, og

ud fra følgende betragtninger:

Ved Kommissionens forordning (EØF) nr. 3719/88 (3), senest ændret ved forordning (EF) nr. 1404/97 (4), er der fastsat fælles gennemførelsesbestemmelser for ordningen med import- og eksportlicenser samt forudfastsættelsesattester for landbrugsprodukter;

ved Kommissionens forordning (EF) nr. 1445/95 (5), senest ændret ved forordning (EF) nr. 266/97 (6), er der fastsat gennemførelsesbestemmelser for ordningen med import- og eksportlicenser for oksekød;

efter tilfældene af bovin spongiform encephalopati i Irland har de egyptiske myndigheder truffet veterinærforanstaltninger over for udførslen af irsk oksekød, som har skadet eksportørernes økonomiske interesser alvorligt; denne situation har i væsentlig grad berørt mulighederne for udførsel på de betingelser, der er fastsat i forordning (EØF) nr. 3719/88;

det er derfor nødvendigt, at disse skadevirkninger begrænses ved, at der vedtages særforanstaltninger, så der herved etableres en ordning for de eksportforretninger, der på grund af de nævnte forhold ikke har kunnet afsluttes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. Bestemmelserne i denne forordning anvendes for de produkter, der henhører under kategori 3 i bilag III til forordning (EF) nr. 1445/95, for hvilke der i Irland i perioden 30. oktober til 31. december 1996 er udstedt eksportlicenser, hvor der i rubrik 7 står »Egypten«.

2. Bestemmelserne anvendes kun, hvis eksportøren over for myndighederne godtgør, at han ikke har kunnet gennemføre eksportforretningerne på grund af veterinærforanstaltninger, der er truffet af myndighederne i bestemmelsestredjelandet.

Artikel 2

På anmodning af indehaveren annulleres de eksportlicenser, der er udstedt i henhold til forordning (EF) nr. 1445/95 i perioden 30. oktober til 31. december 1996, og sikkerhedsstillelsen frigives.

Artikel 3

Irland giver hver torsdag meddelelse om de mængder produkter, der i den foregående uge blev omfattet af foranstaltningerne i artikel 2, og datoen for licensernes udstedelse oplyses.

Artikel 4

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 296 af 21. 11. 1996, s. 50.

(3) EFT nr. L 331 af 2. 12. 1988, s. 1.

(4) EFT nr. L 194 af 23. 7. 1997, s. 5.

(5) EFT nr. L 143 af 27. 6. 1995, s. 35.

(6) EFT nr. L 45 af 15. 2. 1997, s. 1.
KOMMISSIONENS FORORDNING (EF) Nr. 1497/97 af 29. juli 1997 om fjerde ændring af forordning (EF) nr. 581/97 om undtagelsesforanstaltninger til støtte for markedet for svinekød i Belgien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af forekomsten af klassisk svinepest i visse grænseområder i Nederlandene blev der ved Kommissionens forordning (EF) nr. 581/97 (3), senest ændret ved forordning (EF) nr. 1066/97 (4), fastsat undtagelsesforanstaltninger til støtte for markedet for svinekød i Belgien;

på grund af forekomsten af klassisk svinepest i flere produktionsområder i Belgien og de belgiske myndigheders indførelse af beskyttelseszoner og overvågningszoner bør undtagelsesforanstaltningerne til støtte for markedet udvides til at omfatte nye områder; det er med henblik herpå nødvendigt at øge antallet af fedesvin og smågrise, der kan opkøbes af interventionsorganet, og at erstatte bilag II, hvori de støtteberettigede områder fastsættes, med et nyt bilag;

en hurtig og effektiv anvendelse af undtagelsesforanstaltningerne til støtte for markedet er et af de bedste midler til at bekæmpe udbredelsen af klassisk svinepest; det er derfor berettiget at anvende bestemmelserne i denne forordning fra den 16. juli 1997;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I forordning (EF) nr. 581/97 foretages følgende ændringer:

1) Bilag I affattes som angivet i bilag I til nærværende forordning.

2) Bilag II affattes som angivet i bilag II til nærværende forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 16. juli 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 87 af 2. 4. 1997, s. 11.

(4) EFT nr. L 156 af 13. 6. 1997, s. 7.

BILAG I

»BILAG I

Samlet maksimalt antal dyr fra den 18. marts 1997:

>TABELPOSITION>

BILAG II

»BILAG II

Beskyttelseszoner og overvågningszoner som defineret i artikel 2 i ministeriel bekendtgørelse af 5. juli 1997.«
KOMMISSIONENS FORORDNING (EF) Nr. 1490/97 af 29. juli 1997 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og

ud fra følgende betragtninger:

Ved Kommissionens forordning (EØF) nr. 3846/87 (3), senest ændret ved forordning (EF) nr. 1297/97 (4), er der på grundlag af den kombinerede nomenklatur indført en nomenklatur for landbrugseksportrestitutioner; den præciserer kravene til produktkoder for oste, for hvilke der ydes restitution, især med hensyn til maksimumsindholdet af vand og minimumsindholdet af fedt; det har vist sig, at kravene til visse oste bør tilpasses for bedre at afspejle de faktiske forhold for eksportprodukter;

for valleost i KN-kode 0406 10 20 og 0406 90 87 bør det præciseres, at ostene Ricotta, saltet, og Manouri, der ganske vist fremstilles af valle, tariferes særskilt i nomenklaturen for landbrugseksportrestitutioner;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I sektor 9 i bilaget til forordning (EØF) nr. 3846/87 erstattes oplysningerne vedrørende KN-kode ex 0406 10 20, ex 0406 90 31, ex 0406 90 33, ex 0406 90 73, ex 0406 90 76, ex 0406 90 81 og ex 0406 90 87 af de oplysninger, der er anført i bilaget til nærværende forordning.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 206 af 16. 8. 1996, s. 21.

(3) EFT nr. L 366 af 24. 12. 1987, s. 1.

(4) EFT nr. L 176 af 4. 7. 1997, s. 30.

BILAG

>TABELPOSITION>
RÅDETS FORORDNING (EF) Nr. 1418/97 af 22. juli 1997 om fastsættelse for produktionsåret 1997/98 af orienteringspriserne for vin

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), særlig artikel 27, stk. 5,

under henvisning til forslag fra Kommissionen (2),

under henvisning til udtalelse fra Europa-Parlamentet (3),

under henvisning til udtalelse fra Det Økonomiske og Sociale Udvalg (4), og

ud fra følgende betragtninger:

Ved fastsættelse af orienteringspriserne for de enkelte bordvinstyper bør der tages hensyn til målsætningerne for den fælles landbrugspolitik; den fælles landbrugspolitik har blandt andet til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer;

for virkeliggørelsen af disse målsætninger, er det af afgørende betydning, at den nuværende forskel mellem produktion og efterspørgsel ikke øges; orienteringspriserne bør derfor for produktionsåret 1997/98 fastsættes på samme niveau som for det foregående produktionsår;

der skal fastsættes orienteringspriser for alle bordvinstyper, som er repræsentative for Fællesskabets produktion som defineret i bilag III til forordning (EØF) nr. 822/87 -

UDSTEDT FØLGENDE FORORDNING:

Artikel 1

For produktionsåret 1997/98 fastsættes orienteringspriserne for bordvin således:

>TABELPOSITION>

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. september 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. juli 1997.

På Rådets vegne

F. BODEN

Formand

(1) EFT nr. L 84 af 27. 3. 1987, s. 1. Forordningen er senest ændret ved forordning (EF) nr. 1417/97 (se side 10 i denne Tidende).

(2) EFT nr. C 101 af 27. 3. 1997, s. 21.

(3) EFT nr. C 200 af 30. 6. 1997.

(4) Udtalelse afgivet den 29. maj 1997 (endnu ikke offentliggjort i Tidende).
KOMMISSIONENS FORORDNING (EF) Nr. 1473/97 af 28. juli 1997 om justering af den agromonetære udligningsstøtte i Danmark

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1527/95 af 29. juni 1995 om udligning som følge af fald i landbrugsomregningskurserne for bestemte valutaer (1), særlig artikel 2, stk. 4, og

ud fra følgende betragtninger:

I forordning (EF) nr. 1527/95 er der fastsat et princip om agromonetær udligningsstøtte, hvis maksimumsbeløb for den første rate fastlægges ud fra omfanget af det mærkbare fald i den pågældende landbrugsomregningskurs; beløbene for anden og tredje rate af støtten skal nedsættes i forhold til den foregående rate med mindst en tredjedel af det beløb, der blev ydet for den første rate; det mærkbare fald i den danske krone i 1995 androg 0,496 %;

ifølge artikel 6, stk. 2, i Kommissionens forordning (EF) nr. 2921/95 af 18. december 1995 om gennemførelsesbestemmelser for udligning som følge af fald i bestemte landbrugsomregningskurser (2), senest ændret ved forordning (EF) nr. 1481/96 (3), justeres maksimumsbeløbene for anden og tredje støtterate ud fra den virkning, som de forhøjelser af landbrugsindkomsterne, der indtræder inden begyndelsen af disse rater, har på landbrugsindkomsterne; efter artikel 2, stk. 1, i forordning (EF) nr. 1527/95 fastlægges støtteraterne for tolvmånedersperioder, der begynder i begyndelsen af måneden efter måneden med det pågældende mærkbare fald;

der har fundet en forhøjelse af landbrugsomregningskursen sted for den danske krone mellem datoen for dens mærkbare fald og begyndelsen af tredje rate af støtten;

de agromonetære udligninger i forordning (EF) nr. 1527/95 blev beregnet skønsmæssigt; på grund af det niveau, som landbrugsomregningskursen har nået, bør beløbet for tredje rate af støtten for Danmark bortfalde; denne justering bør anvendes fra begyndelsen af den pågældende rate;

de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

Tredje rate af den udligningsstøtte, der i forordning (EF) nr. 1527/95 er fastsat for Danmark, bortfalder.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 1.

(2) EFT nr. L 305 af 19. 12. 1995, s. 60.

(3) EFT nr. L 188 af 27. 7. 1996, s. 21.
KOMMISSIONENS FORORDNING (EF) Nr. 1476/97 af 28. juli 1997 om fastsættelse af minimumsimportprisen for tørrede druer i produktionsåret 1997/98 og af den udligningsafgift, der skal opkræves, hvis denne pris ikke overholdes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 13, stk. 8, og

ud fra følgende betragtninger:

I henhold til artikel 13, stk. 1, i forordning (EF) nr. 2201/96 beregnes minimumsimportprisen for tørrede druer under hensyntagen til:

- prisen franko grænse ved indførsel til Fællesskabet

- priserne på verdensmarkedet

- situationen på Fællesskabets interne marked

- udviklingen i samhandelen med tredjelande;

i henhold til artikel 13, stk. 6, i nævnte forordning fastsættes udligningsafgifterne i forhold til en skala af importpriser; den maksimale udligningsafgift fastlægges på grundlag af de mest fordelagtige priser, der for signifikante mængder anvendes på verdensmarkedet af de mest repræsentative tredjelande;

der bør fastsættes en minimumsimportpris for korender og andre tørrede druer;

Forvaltningskomitéen for Produkter Forarbejdet på Basis af Frugt og Grøntsager har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

1. Minimumsimportpriserne for tørrede druer i produktionsåret 1997/98, der strækker sig fra den 1. september 1997 til den 31. august 1998, fastsættes som anført i bilag I.

2. Den udligningsafgift, der skal opkræves, hvis den i stk. 1 omhandlede minimumsimportpris ikke overholdes, fastsættes som anført i bilag II.

Artikel 2

Denne forordning træder i kraft den 1. september 1997.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 28. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 29.

BILAG I

MINIMUMSIMPORTPRISER

>TABELPOSITION>

BILAG II

Udligningsafgifter

1. Korender henhørende under KN-kode 0806 20 11

>TABELPOSITION>

2. Korender henhørende under KN-kode 0806 20 91

>TABELPOSITION>

3. Tørrede druer henhørende under KN-kode 0806 20 12 og 0806 20 18

>TABELPOSITION>

4. Tørrede druer henhørende under KN-kode 0806 20 92 og 0806 20 98

>TABELPOSITION>
RÅDETS FORORDNING (EF) Nr. 1420/97 af 22. juli 1997 om fastsættelse for 1997-høsten af præmier for tobak i blade pr. sortsgruppe

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2075/92 af 30. juni 1992 om den fælles markedsordning for råtobak (1), særlig artikel 4, stk. 1,

under henvisning til forslag fra Kommissionen (2),

under henvisning til udtalelse fra Europa-Parlamentet (3), og

ud fra følgende betragtning:

Ved fastsættelsen af præmierne for råtobak bør der tages hensyn til målsætningerne for den fælles landbrugspolitik; den fælles landbrugspolitik har bl.a. til formål at sikre landbrugsbefolkningen en rimelig levestandard, at sikre forsyningerne og at sikre forbrugerne rimelige priser på landbrugsvarer; præmiebeløbet bør fastsættes under hensyn til de tidligere og de forventede afsætningsmuligheder for de forskellige tobakssorter under normale konkurrencevilkår -

UDSTEDT FØLGENDE FORORDNING:

Artikel 1

For 1997-høsten fastsættes det i artikel 4 i forordning (EØF) nr. 2075/92 omhandlede præmiebeløb og tillægsbeløbene for hver gruppe råtobak som anført i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. juli 1997.

På Rådets vegne

F. BODEN

Formand

(1) EFT nr. L 215 af 30. 7. 1992, s. 70. Forordningen er senest ændret ved forordning (EF) nr. 2444/96 (EFT nr. L 333 af 21. 12. 1996, s. 4).

(2) EFT nr. C 101 af 27. 3. 1997, s. 23.

(3) EFT nr. C 200 af 30. 6. 1997.

BILAG

PRÆMIER FOR TOBAK I BLADE FRA 1997-HØSTEN

>TABELPOSITION>

TILLÆGSBELØB

>TABELPOSITION>
KOMMISSIONENS FORORDNING (EF) Nr. 1445/97 af 24. juli 1997 om fastsættelse af kvantitative fællesskabslofter for genindførsel i Det Europæiske Fællesskab af tekstilvarer i kategori 13 med oprindelse i Folkerepublikken Kina efter økonomisk passiv forædling i dette land og om ændring af Rådets forordning (EØF) nr. 3030/93

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved Kommissionens forordning (EF) nr. 824/97 (2), særlig artikel 3, stk. 3, i bilag VII, og

ud fra følgende betragtninger:

Artikel 3, stk. 3, i bilag VII til forordning (EØF) nr. 3030/93 fastsætter, at gældende kvantitative lofter for varer, der genindføres efter økonomisk passiv forædling, om fornødent kan tilpasses;

det gældende kvantitative loft for genindførsel i Det Europæiske Fællesskab af tekstilvarer i kategori 13 med oprindelse i Folkerepublikken Kina efter økonomisk passiv forædling i dette land har vist sig at være utilstrækkeligt til at dække EF-erhvervsdrivendes behov for indførsel, indtil den nuværende bilaterale aftale om handel med tekstilvarer udløber; visse medlemsstater har anmodet om en ændring af niveauet for nævnte loft, og denne anmodning er i overensstemmelse med Det Europæiske Fællesskabs interesser;

den tabel, der er knyttet til bilag VII til forordning (EØF) nr. 3030/93, bør derfor ændres tilsvarende;

de i denne forordning fastsatte foranstaltninger er i overensstemmelse med udtalelse fra Tekstiludvalget -

UDSTEDT FØLGENDE FORORDNING:

Artikel 1

1. De kvantitative fællesskabslofter for 1997 og 1998 for genindførsel i Det Europæiske Fællesskab af tekstilvarer i kategori 13 med oprindelse i Folkerepublikken Kina efter økonomisk passiv forædling i dette land fastsættes til henholdsvis 815 000 stk. og 827 000 stk.

2. Den tabel, der er knyttet til bilag VII til forordning (EØF) nr. 3030/93, ændres tilsvarende.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1997.

På Kommissionens vegne

Leon BRITTAN

Næstformand

(1) EFT nr. L 275 af 8. 11. 1993, s. 1.

(2) EFT nr. L 119 af 8. 5. 1997, s. 1.
KOMMISSIONENS FORORDNING (EF) Nr. 1491/97 af 29. juli 1997 om ændring af forordning (EF) nr. 504/97 om gennemførelsesbestemmelser til Rådets forordning (EF) nr. 2201/96 for så vidt angår produktionsstøtteordningen for forarbejdede frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1), særlig artikel 4, stk. 9, og artikel 26, og

ud fra følgende betragtninger:

Ved artikel 7, stk. 5, i Kommissionens forordning (EF) nr. 504/97 (2) blev fristen for indgåelse af kontrakter, såfremt den minimumspris, der skal betales producenten for et givet produkt, ikke er offentliggjort i De Europæiske Fællesskabers Tidende 15 dagen inden begyndelsen af produktionsåret, fastsat til den femtende dag efter offentliggørelsen af prisen; denne frist har i nogle tilfælde vist sig at være for kort for 1997 på grund af de nye krav, der er fastsat i artikel 2, stk. 2, i forordning (EF) nr. 2201/96, og som er pålagt forarbejdningsvirksomheder og producentorganisationer med hensyn til kontrakterne; fristen for indgåelse af kontrakter for disse produkter bør derfor fastsættes til den 31. juli 1997 for det første anvendelsesår;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

I artikel 7, stk. 5, i forordning (EF) nr. 504/97 indsættes:

»For produktionsåret 1997/98 fastsættes fristen for indgåelse af de kontrakter, der er nævnt i foregående afsnit, dog til den 31. juli 1997.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 297 af 21. 11. 1996, s. 29.

(2) EFT nr. L 78 af 20. 3. 1997, s. 14.
KOMMISSIONENS FORORDNING (EF) Nr. 1500/97 af 29. juli 1997 om sjette ændring af forordning (EF) nr. 414/97 om undtagelsesforanstaltninger til støtte for markedet for svinekød i Tyskland

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved forordning (EF) nr. 3290/94 (2), særlig artikel 20, og

ud fra følgende betragtninger:

På grund af udbrud af klassisk svinepest i visse produktionsområder i Tyskland blev der ved Kommissionens forordning (EF) nr. 414/97 (3), senest ændret ved forordning (EF) nr. 1294/74 (4), fastsat undtagelsesforanstaltninger til støtte for markedet for svinekød i denne medlemsstat;

der bør foretages en tilpasning af den støtte, der ydes ved levering af smågrise, til den nuværende markedssituation, idet der tages hensyn til faldet i markedspriserne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

I artikel 4, stk. 4, i forordning (EF) nr. 414/97 ændres »71 ECU« og »60 ECU« til »66 ECU« og »56 ECU«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 29. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 1.

(2) EFT nr. L 349 af 31. 12. 1994, s. 105.

(3) EFT nr. L 62 af 4. 3. 1997, s. 29.

(4) EFT nr. L 176 af 4. 7. 1997, s. 25.